31.1.2023
SK
Úradný vestník Európskej únie
L 28/19
Výnimky uvedené v prvom pododseku písm.
d) sa vzťahujú na rybárske plavidlá Únie, ktoré zaznamenali úlovky morony európskej ulovenej osadenými žiabrovkami od 1. júla 2015 do 30. septembra 2016.
V prípade výmeny rybárskeho plavidla Únie môžu členské štáty povoliť, aby sa tieto výnimky vzťahovali aj na iné rybárske plavidlo Únie pod podmienkou, že počet rybárskych plavidiel Únie, na ktoré sa vzťahujú jednotlivé výnimky, ani ich celková rybolovná kapacita sa nezvýšia.
4.
Obmedzenia výlovu stanovené v odseku 3 nemožno previesť z jedného rybárskeho plavidla na druhé.
5.
Pri rekreačnom rybolove, okrem iného aj z pobrežia, v divíziách ICES 4b, 4c, 6a a 7a až 7k:
a) od 1. februára do 31. marca 2023: i) je v prípade morony európskej povolený iba rybolov udicami a ručnými šnúrami, pri ktorom sa ulovené ryby vypustia na slobodu; ii) sa zakazuje ponechávať na palube, prekladať, premiestňovať alebo vyloďovať jedince morony európskej ulovené v danej oblasti; b) v januári a od 1. apríla do 31. decembra 2023: i)
každý rybár môže denne uloviť a ponechať si najviac dva jedince morony európskej;
ii) minimálna veľkosť ponechaných jedincov morony európskej je 42 cm; iii) na lov alebo zadržiavanie morony európskej sa nesmú používať statické siete.
6.
Odsekom 5 nie sú dotknuté prísnejšie vnútroštátne opatrenia týkajúce sa rekreačného rybolovu.
Článok 12 Opatrenia týkajúce sa lovu morony európskej v divíziách ICES 8a a 8b 1.
Francúzsko a Španielsko v súlade s článkom 4 ods.
3 nariadenia (EÚ) 2019/472 zabezpečia, aby rybolovná úmrtnosť populácie morony európskej v divíziách ICES 8a a 8b pri ich komerčnom a rekreačnom rybolove neprekročila hodnotu bodu FMSY, ako sa vymedzuje v článku 2 ods.
5 nariadenia (EÚ) 2019/472.
2.
V rámci rekreačného rybolovu, a to aj z pobrežia, v divíziách ICES 8a a 8b:
a) môže každý rybár denne uloviť a ponechať si najviac dva jedince morony európskej; b) na lov alebo zadržiavanie morony európskej sa nesmú používať statické siete.
3.
Odsek 2 sa uplatňuje bez toho, aby boli dotknuté prísnejšie vnútroštátne opatrenia týkajúce sa rekreačného rybolovu.
Článok 13 Opatrenia týkajúce sa rybolovu úhora európskeho 1.
Tento článok sa vzťahuje na vody Únie vrátane brakických vôd, ako sú ústia riek, pobrežné lagúny a prechodné vody, a na rybárske plavidlá Únie v geografických podoblastiach GFCM 1 až 27.
Tento článok sa neuplatňuje na geografickú podoblasť 29. 2.
Zakazuje sa vykonávať komerčné rybolovné činnosti zamerané na úhora európskeho (Anguilla anguilla) buď ako cieľový druh, alebo ako vedľajší úlovok, a to vo všetkých fázach jeho života počas obdobia najmenej šiestich mesiacov.
Na tento účel každý dotknutý členský štát určí jedno alebo viac období zákazu rybolovu, na ktoré sa vzťahujú tieto podmienky: a) v prípade potreby sa obdobie alebo obdobia zákazu rybolovu v rámci jedného členského štátu môžu v jednotlivých rybolovných oblastiach líšiť, aby sa zohľadnila geografická a časová štruktúra migrácie úhora v jeho rôznych životných fázach;